open-index/open-wikipedia-markdown huggingface dataset:
Jarfaiter

**José do Olmo Suárez**, nado en Piedralaves (provincia de Ávila) o 1 de xaneiro de 1994, coñecido artisticamente como **Jarfaiter**, é un rapeiro independente español considerado unha das principais figuras do «rap quinqui». Tamén participou en series e películas aínda que con papeis discretos, unha destas series é "Hasta el cielo" onde representa ao personaxe chamado Toño.

## Traxectoria 
Jarfaiter naceu en Piedralaves e reside no barrio de Cuatro Caminos (Madrid). Durante a súa infancia empezoulle a gustar o rap. Na súa mocidade escoitaba grupos de punk como Cicatriz ou Arpaviejas e outros estilos como a rumba e o flamenco, estilos que influíron notablemente nas súas cancións. En 2015, tras 3 maquetas, publicou o seu primeiro disco: *Antihéroe*. 

En 2017 autoeditou *Criminal Nadsat*, o seu segundo disco, que incluía algunhas das súas cancións máis famosas como "Original Quinqui" ou "Presto Presto".

O estilo de Jarfaiter, que el autodefine como «ópera criminal» ou «funky delito»,  caracterízase polas referencias e loubas continuas á violencia, á loita antisistema e/ou antifascista, e á vida dos barrios obreiros de Madrid. No videoclip de «A mi pueblo», Jarfaiter, «con base folclórica» e «un son *reggaeton»* efectúa unha oda a Piedralaves.

O 26 de xaneiro de 2024 Jarfaiter publicou o seu último álbum "Non son ninguén".

## Notas
Idempotencia

En matemáticas e informática, **a idempotencia** é a propiedade que teñen algunhas operacións de poder aplicarse varias veces sen que o valor do resultado mude despois da aplicación inicial.

## Definición 
### Operación unaria 
Unha operación unaria *f*, é dicir, unha función dun conxunto *S* en si mesma, é idempotente se para todo *x* en *S*,

: *f*( *f*(*x*) ) = *f*(*x*).

En particular, a función identidade id*S*, definida por , é idempotente, así como a función constante *Kc*, onde *c* é un elemento de *S*, definido por .

### Operación binaria 
Nun conxunto *S* cunha operación binaria * (é dicir, (S,*) é un grupoide), un elemento *a* é **idempotente** cando *a* * *a* = *a*.

## Exemplos 
* Os únicos números reais que son idempotentes en relación á multiplicación son 0 e 1.
* A unión dun conxunto *A* consigo mesmo, é dicir, *A* *U* *A*, é un exemplo de operación binaria idempotente, xa que *A* *U* *A* = *A*.
* Unha matriz cadrada A é idempotente se AA=A^2=A.
 
## Notas 
## Véxase tamén 
### Bibliografía 
* CHEN, Mei Yuan. **Matrix Algebra for econometrics**. xullo de 2003. National Chung Hsing University Seção 5.4: Idempotent Matrices.

### Outros artigos 
* Involución.
* Nilpotente.
Linguas pérmicas

As **linguas pérmicas** son unha póla da familia das linguas urálicas. Fálanse en moitas rexións da Federación Rusa, ao oeste dos Urais. O número total de falantes rolda os 950.000, dos cales uns 550.000 pertencen á lingua máis falada, o udmurt. Como outras linguas urálicas, as pérmicas son fundamentalmente aglutinantes e posúen un rico sistema de casos gramaticais. Porén, a diferenza de moitas linguas aglutinantes, carecen de harmonía vocálica.

As fontes máis antigas conservadas en linguas pérmicas datan do século XIV, e foron escritas no chamado pérmico antigo.

## Clasificación 
As linguas pérmicas clasificáronse tradicionalmente entre as linguas finopérmicas, xunto co finés, o saami, o mordovino e mais o mari. Xunto coas linguas úgricas, conformaban a familia ugrofinesa. Porén, esta taxonomía foi posta en dúbida recentemente, polo que a relación das linguas pérmicas coas urálicas non está determinada con exactitude.

As linguas pérmicas aínda vivas son:

* O udmurt
* O komi
* O komi permiano
* O komi yazva

## Notas 
## Véxase tamén 
### Bibliografía 
* 
*
Irmandade Galega

***Irmandade Galega de Bos Aires**, grupo político creado en Buenos Aires en 1941.
***Irmandade Galega de Venezuela**, creada en 1960.
***Irmandade Galega**, partido político fundado en 1980 por Xosé Fortes.
***Irmandade Galega Universitaria**, asociación estudantil fundada en 2018.
Performance and Cocktails

***Performance and Cocktails*** é o segundo álbum de estudio da banda galesa de rock Stereophonics, publicado o 8 de marzo de 1999 a través do selo V2 Records. O nome do disco vén da letra do primeiro tema do traballo, "Roll Up and Shine".

O álbum foi un sorpresivo éxito comercial para Stereophonics, pero recibiu recensións variadas.

## Listaxe de cancións 
## Notas
Lucien Bazor

**Lucien Georges Bazor**, nado en París o 18 de xaneiro de 1889 e finado en Châtenay-Malabry, Altos do Sena, o 15 de xullo de 1974, foi un escultor, medallista e deseñador de moedas francés, coñecido polos seus deseños de moedas francesas e de territorios de soberanía francesa, que deron lugar ao coñecido como "tipo Bazor".

## Traxectoria 
### Primeiros anos e formación 
Lucien Bazor naceu o 18 de xaneiro de 1889 no distrito 3 de París, fillo de Eugénie Henriette Tellier (1869-1947) e do medallista e gravador en aceiro Louis Joseph Albert (nado en 1863), que se encargou persoalmente da formación do seu fillo durante os seus primeiros anos.

Posteriormente, Lucien Bazor foi admitido en 1913 na Escola de Belas Artes de París, onde completou a súa formación con Henri Auguste Patey como profesor.

Outras das súas medallas están dedicadas a personaxes célebres, como Marc Sangnier, Henri Auguste Patey, Richard Wagner ou Simón Bolívar, ou a acontecementos e institucións diversas, como as dedicadas á *Banque de l’Union Parisienne*, á Exposición Colonial Internacional (1931), Compañía de Navegación Sur-Atlántica (1931), a Liberación de  Francia (1944), á Asemblea Nacional de Francia (1951) ou ao Crédito Comercial de Francia (1951).

### Moedas francesas 
Lucien Bazor foi o autor dunha gran cantidade de tipos monetarios durante a súa etapa como gravador xeral de moedas, todos eles cuñados na *Monnaie de Paris*. Nas moedas creadas por el adoitaba engadir a súa marca de gravador, que adquiría distintas formas, as máis frecuentes: L.Bazor, G.B.Bazor e G.B.L.Bazor.

Entre as moedas francesas máis senlleiras das deseñadas e gravadas por el cómpre salientar a moeda de ouro de 100 francos cuñada entre 1929 e 1936 e, sinaladamente, a peza de 5 francos de níquel 1933, que deu lugar á denominación de "tipo Bazor".

Uns anos despois, Bazor deseñou e gravou toda a serie de moedas de aluminio emitidas durante o Réxime de Vichy, desde os 50 centésimos aos 2 francos (1942-1944), así como a de 5 francos de níquel co busto de Philippe Pétain, que non chegou a circular, emitida en 1941.
Ficheiro:2015-06-06 11-23-31 monnaie.jpg|Líbano: 10 piastras (1955).
Ficheiro:2015-06-04 17-00-37 piece.jpg|África Occidental: 10 francos CFA (1956).
Ficheiro:Coin 5 XPF French Polynesia.jpg|Polinesia francesa: 5 francos CFP (1991).
Ficheiro:Laos 10 cents 1952.jpg|Laos: 10 cents (1952).

## Notas 
## Véxase tamén 
### Bibliografía 
* Darnis, J. M. (1967). "Bazor". *Club français de la médaille*. Nº 14.
* Belaubre, J. (1975). "Bazor". *Club français de la médaille*. Nº 46.

### Outros artigos 
* Gravador xeral de moedas de Francia
* *Monnaie de Paris*

### Ligazóns externas 
* "Bazor, Lucien Georges". *Archives Nationales (Leonore.archives-nationales.culture.gouv.fr)*.
Circulatory System

**Circulatory System** é unha banda estadounidense de rock psicodélico formado a polo músico e pintor Will Cullen Hart, e que conta con Derek Almstead, Suzanne Allison, Peter Erchick, John Fernandes, Charlie Johnston, e Heather McIntosh.

Hart, parte do Elephant Six Collective, foi un dos principais membros de The Olivia Tremor Control. Despois da separación deste grupo en 2000, el e a maioría dos outros músicos de Olivia, coa excepción de Bill Doss (que estaba centrado no seu proxecto en solitario Sunshine Fix), e Eric Harris, formaron Circulatory System. Jeff Mangum de Neutral Milk Hotel tamén colaborou nos seus álbums, pero só formou parte brevemente da versión de xira da banda.

Hart morrería o 29 de novembro de 2024, aos 53 anos de idade.

## Discografía 
### Álbums 
## Notas
Elf Power

**Elf Power** é unha banda estadounidense de indie rock orixinaria de Athens, Xeorxia. Está formada polo guitarrista e vocalista Andrew Rieger, a teclista Laura Carter, o guitarrista Dave Wrathgabar, o baixista Bryan Poole, e o batería drummer Peter Alvanos. O grupo é parte do Elephant Six Collective. Ata a data leva publicados 15 álbums de estudio.

## Discografía 
### Álbums 
## Notas 
## Véxase tamén 
### Ligazóns externas 
* Páxina da banda
Quickspace

**Quickspace** (orixinalmente **Quickspace Supersport**) foi unha influente banda londiniense de rock experimental e Krautrock activa entre os anos 1994 e 2005.

## Historia 
Pouco despois da separación do grupo indie Th' Faith Healers, o guitarrista e vocalista Tom Cullinan formou a finais de 1994 Quickspace Supersport con Sean Newsham (baixo), Wendy Harper (voces/guitarra), Max Corradi (batería), e Barry Stillwell (teclados) en Londres.

O grupo lanzou o seu sinxelo de estrea, "Quickspace Happy Song #1", en marzo de 1995 a través do seu propio selo Kitty Kitty Corporation. Atoparon amigos en bandas como Sebadoh e Stereolab, coas que xiraron polo Reino Unido a finais dese ano. Tamén gravaron unha sesión para o *John Peel Show* na BBC Radio 1 e despois fixeron un breve parón cando tres dos membros orixinais marcharon tras desacordos sobre os selos e os cartos. O "Supersport" do nome foi eliminado e Cullinan reformou a banda, con Nina Pascale (voz/guitarra), Paul Shilton (teclados) e Chin (batería). Unha versión estadounidense apareceu en 1997 cos seus dous sinxelos máis novos.

Na primavera de 1997 publicouse unha colección dos seus primeiros sinxelos e de rarezas baixo o título de *SupoSpot*. Foi seguida ese memmo ano polo EP *Precious Mountain*. No verán de 1998 a banda lanzou os sinxelos "Hadid" e "Quickspace Happy Song #2" combinándoos no *Precious Little EP*. A banda tamén regravou unha versión de "Friends" en español para ser lanzada como sinxelo por Elefant Records. Chin deixou a banda durante ese ano e foi substituído por Steve Denton. No 2000 a banda lanzaría o seu terceiro traballo, *The Death Of Quickspace*, coa aclamación da crítica, seguido polo sinxelo "Flat Moon Society" ese mesmo ano. Tom Cullinan publicou despois unha versión completa do álbum de Fleetwood Mac *Rumours* baixo o pseudónimo de Dougal Reed, pero ningunha música nova de Quickspace se materializaría nos seguintes tres anos. 

En 2003 publicouse o sinxelo "In a Field of Nymphs" a través do selo italiano Homesleep, pero pasarían dous anos máis ata que un Quickspace completamente renovado con Cullinan, Ed Grimshaw (batería), Louis Jack-Jones (baixo) e a ex-Th' Faith Healer Roxanne Stephen (voces) publicase o seu seguinte sinxelo, "Pissed Off Boy", a través do selo Domino en 2005. Despois diso Cullinan reformou Th' Faith Healers para facer algúns concertos a principios de 2006 e toda a actividade de Quickspace cesou.

## Discografía 
### Álbums 
## Notas
The Olivia Tremor Control

**The Olivia Tremor Control** foi unha banda estadounidense de psicodelia procedente de Athens, Xeorxia que publicou dous álbums de estudio, un disco extra, unha colección de sinxelos e un álbum ao vivo entre 1996 e 2000. Os seus principais membros foron Will Cullen Hart, Bill Doss, Eric Harris, John Fernandes e Peter Erchick. Combinaron indie rock e neopsicodelia, tomando influencia de bandas de pop psicodélico da década de 1960, como os Beach Boys e os Beatles.

The Olivia Tremor Control orixinouse como unha banda chamada Cranberry Lifecycle, formada en Ruston, Louisiana a finais dos 80 por Hart e o seu amigo do instituto Jeff Mangum. Os dous mudáronse a Athens, e reelaboraron cancións de Cranberry Lifecycle como unha nova banda chamada Synthetic Flying Machine. Despos de que se unise Doss, Mangum deixou o grupo para traballar nun proxecto en solitario que posteriormente se convertería en Neutral Milk Hotel. Doss e Hart rebautizaron á banda The Olivia Tremor Control e recrutaron a Fernandes, Harris, e Erchick. Con esta formación, The Olivia Tremor Control publicou dous álbums: *Dusk at Cubist Castle* (1996) e *Black Foliage* (1999). Ambos álbums recibiron críticas positivas.

Tras o lanzamento de *Black Foliage*, s tensións creceron entre Hart e Doss, e a banda separouse no ano 2000. Hart foi hospitalizado con esclerose múltiple en 2005, e cando Doss foi visitalo, os dous reconciliáronse e reuniron a banda en 2009. A metade das sesións de gravación dun terceiro álbum, Doss morreu dun aneurisma en 2012. Hart morreu en 2024.

## Discografía 
### Álbums 
## Notas 
## Véxase tamén 
### Ligazóns externas 
* Páxina da banda
Kharkovchanka

[miniatura| Un Kharkovchanka preto da estación Zhongshan na [Antártida (2014)]]

O **Kharkovchanka** (en ) ou **Kharkivyanka** (en ), é un vehículo todoterreo antártico fabricado entre 1957 e 1958 na Unión Soviética.

Co nome en clave de Manufactura 404S, foi deseñado e construído pola Planta de Enxeñaría de Transporte de Khárkiv, situada na entón República Socialista Soviética de Ucraína. Máis tarde foi fabricado na Factoría Malyshev da mesma cidade. Está baseado no tractor de artillaría AT-T (que se inspiraba así mesmo no tanque T-54). En decembro de 1959 dúas unidades (cos números "21" e "23") foron despregadas na Antártida e chegaron ao Polo Sur. Este enorme vehículo de neve todoterreo contaba cunha pequena cociña, aseo, forno e oito camas. Alí sorprenderon á tripulación dos Estados Unidos que fora transportada en avión á Estación Amundsen-Scott o verán anterior. Nos anos seguintes realizáronse ducias de misións exploratorias máis con Kharkovchankas.

Entre 1974 e 1975, deseñouse e construíuse un Kharkovchanka de segunda xeración para o servizo antártico. A maior diferenza de deseño foi o cambio de localización da cabina e do motor á parte dianteira, así como a adición de xeración de enerxía auxiliar e calor cando o motor principal non estaba funcionando. Tres Karkovchankas de segunda xeración saíron da liña de produción en outono de 1975. Con todo, o motor facía un ruído que dificultaba en gran medida o sono e os gases de escape cubrían o habitáculo de feluxe.

## Características técnicas 
### Primeira xeración 
* Ensamblaxe: Khárkiv (Planta de Enxeñaría de Transporte), RSS de Ucraína 
* Fabricante: Factoría Malyshev
* Lonxitude: 8,5 metros
* Ancho: 3,5 metros
* Altura: 4 metros 
* Rodas: 7 a cada lado con piñón motriz e polea
* Ancho da pista: 1 metro
* Suspensión: barra de torsión
* Motor: V12 diésel de 995 CV
* Velocidade de cruceiro: 30 km/h 
* Velocidade máxima: 56 km/h 
* Pendente máxima: 30 graos 
* Peso: 35.000 kg
* Capacidade de carga: 60&nbsp;toneladas

## Notas
C86

**C86** é un casete recompilatorio publicado pola revista musical británica *NME* en 1986, que presenta novas bandas licenciadas por selos independentes británicos da época. Como termo, C86 evolucionou rapidamente ata converterse nunha abreviatura dun xénero musical baseado na guitarra caracterizado por guitarras tintinantes e estruturas de cancións pop melódicas, aínda que na cinta estaban representados outros estilos musicais. No seu tempo, converteuse nun termo pexorativo polas súas asociacións co chamado "shambling" (unha descrición cuñada por John Peel que celebra o enfoque primitivo autoconsciente de parte da música) e baixo rendemento.

A escena C86 é agora recoñecida como un momento fundamental para a música independente no Reino Unido, como se recoñeceu no subtítulo da edición do CD de 2006 da compilación: *CD86: 48 Tracks from the Birth of Indie Pop*. En 2014, a compilación orixinal foi reeditada por Cherry Red Records nunha edición ampliada en 3 CD; a caixa de 2014 chegou cun libro de notas de 11 500 palabras dun dos comisarios orixinais da cinta, o antigo xornalista de *NME* Neil Taylor.

O nome *C86* foi un xogo co etiquetaxe e lonxitude dos casetes virxes, normalmente C60, C90 e C120, combinado con 1986.

## Listaxe de cancións 
## Notas
Big Dipper

**Big Dipper** é unha banda estadounidense de indie rock formada en Boston, Massachusetts, en 1985 por antigos membros de Volcano Suns e The Embarrassment. O grupo publicou catro álbums de estudio entre 1987 e 1990, antes de separarse. Big Dipper reuniuse novamente en 2008.

## Discografía 
### Álbums 
## Notas 
## Véxase tamén 
### Ligazóns externas 
* Perfil en Merge Records
Just Enough Education to Perform

***Just Enough Education to Perform*** é o terceiro álbum de estudio da banda galesa de rock Stereophonics, publicado o 11 de abril de 2001 a través do selo V2 Records. O disco chegou ao número 1 da lista británica de álbums con 140 000 copias vendidas, e del sacáronse tres sinxelos que entraron no top 10: "Mr. Writer", "Have a Nice Day", e "Handbags and Gladrags". O título do álbum está sacado dunha liña da canción "Mr. Writer".

Cando o álbum foi lanzado orixinalmente tiña 11 temas; foi reeditado posteriormente en 2020 para incluír "Handbags and Gladrags" despois de que fose publicado como sinxelo.

## Listaxe de cancións 
## Notas
Teatro romano de Bracara Augusta

O **teatro romano de Bracara Augusta** é un teatro construído en tempos do Imperio Romano na cidade de Bracara Augusta, actual Braga, en Portugal. Foi descuberto de forma accidental en 1999, cando se realizaban escavacións arqueolóxicas nas termas romanas de Maximinos. Ata o momento é o único teatro romano do que se ten constancia nos territorios da antiga provincia romana de Gallaecia. Está prevista a súa musealización e apertura ao público en 2025.

## Historia 
Foi construído a comezos do século II, de forma simultánea coas termas públicas. Sábese que sufriu algunha reforma, de cronoloxía aínda pouco precisa, asociada á ornamentación do *frons pulpiti*. Os datos arqueolóxicos dispoñibles apuntan ao seu abandono no século IV.

## Características 
Trátase dun edificio de preto de 72,63 metros (245 pés) de diámetro, limitado por un robusto muro, con cerca de 3,7 m (14 pés) de ancho e 13,1 m (44 pes) de altura. A súa *cávea* estaba dividida en tres niveis, separados por *praecinctiones*, sendo escavado polo momento tan só parte da *ima cavea*. A *orchaestra*, desprovista de pavimento, tiña un diámetro máximo de 20,80 m (70 pés), incluíndo a *poedria* e o *praecinctio,* e 13 m (48 pés) de diámetro mínimo. Detrás do teatro existiu un cuadripórtico que envolvía un perístilo, do cal hoxe en día tan só se conserva unha parte do pórtico leste, pois a maior parte desta estrutura foi destruída na década de 1970 para a construción de modernos edificios de vivendas.

Tendo en conta o diámetro da *cavea,* ten unha superficie útil de 3.000 m², polo que é posible estimar que puidese acoller entre 4.000 e 4.500 espectadores.

## Notas
Kokkolan jäähalli

O **Kokkolan jäähalli** é un pavillón deportivo da cidade de Kokkola, Finlandia. Foi inaugurado en 1988, e nel xoga os seus partidos como local o equipo de hóckey sobre xeo do Hermes, que compite na Mestis, a segunda categroía do hóckey sobre xeo finlandés.

O pavillón ten unha capacidade máxima de 5&nbsp;220&nbsp;persoas, mentres que bancada principal ten capacidade para 781&nbsp;persoas sentadas, se ben a súa capacidade para partidos de hóckey sobre xeo está limitada a 4&nbsp;200&nbsp;persoas.

Ademais da pista de hóckey sobre xeo de 28x58&nbsp;metros, o pavillón conta cunha sala de tiro con pistola de aire comprimido, ximnasio, sala de boxeo e tatami.

## Notas
Beetlejuice Beetlejuice

***Beetlejuice Beetlejuice*** é un filme estadounidense de 2024 dirixido por Tim Burton a partir dun guión de Alfred Gough e Miles Millar. É a secuela de *Beetlejuice* (1988) e o segundo filme da franquía, e está protagonizado por Michael Keaton, Winona Ryder e Catherine O'Hara, que retoman os seus papeis do filme orixinal, xunto cos novos membros do elenco Justin Theroux, Monica Bellucci, Jenna Ortega e Willem Dafoe. Ambientado máis de tres décadas despois dos acontecementos do primeiro filme, segue a Lydia Deetz, que agora é nai, loitando por manter a súa familia unida ao tempo que Beetlejuice volve perseguila.

## Personaxes 
[miniatura|dereita|O elenco de *Beetlejuice Beetlejuice* no [Festival Internacional de Cinema de Venecia.]]
* Michael Keaton como Beetlejuice
* Winona Ryder como Lydia Deetz
* Catherine O'Hara como Delia Deetz
* Jenna Ortega como Astrid Deetz
* Justin Theroux como Rory
* Willem Dafoe como Wolf Jackson
* Monica Bellucci como Delores LaFerve
* Arthur Conti como Jeremy Frazier
* Burn Gorman como Padre Damien
* Santiago Cabrera como Richard
* Nick Kellington como Bob
* Amy Nuttall como Jane Butterfield Jr.
* Paul Warren como Tom
* Mark Heenehan (movementos) e Charlie Hopkinson (voz) como Charles Deetz

## Notas
Cracker Island

***Cracker Island*** é o oitavo álbum de estudio da banda virtual británica Gorillaz. Lanzouse o 24 de febreiro de 2023 a través de Parlophone e Warner Records. Inclúe colaboracións de Stevie Nicks, Adeleye Omotayo, Thundercat, Tame Impala, Bad Bunny, Bootie Brown e Beck. Lanzouse unha edición de luxo con temas adicionais con De La Soul, MC Bin Laden, Del the Funky Homosapien e Dawn Penn. É unha mestura de música pop, synth-pop, electropop e funk.

*Cracker Island* recibiu críticas na súa maioría positivas. Debutou no número un na lista de álbums do Reino Unido e no número tres no *Billboard* 200 dos Estados Unidos, converténdoo no primeiro álbum de Gorillaz en alcanzar o número un no Reino Unido dende *Demon Days* (2005). Alcanzou o top 10 en 19 países. O álbum foi nomeado ao mellor álbum de música alternativa na 66ª edición dos Premios Grammy, mais perdeu ante *The Record*.

## Lista de cancións 
## Notas
Lurdes (nome)

**Lurdes** é un nome propio feminino galego. Esta forma escrita é común co catalán e co portugués. A súa orixe é o topónimo occitano Lorda que fai referencia a un nome de posuidor da vila, pertencente a *Luridus*, do adxecivo latino *lúridus* 'pálido'.

## Orixe do nome 
O nome debe a súa popularidade á basílica da Virxe de Lurdes, creada logo das aparicións da Virxe a unha rapaza de 14 anos, Bernadette Soubirous, en 1858.

## Lurdes noutras linguas 
* Aragonés: Lorda
* Catalán: Lurdes/Lourdes
* Castelán: Lourdes
* Éuscaro: Lorda
* Francés: Lourdes
* Portugués: Lurdes

## Notas 
## Véxase tamén 
### Outros artigos 
* Nosa Señora de Lurdes
* Lista de nomes femininos en galego
* Lista de nomes femininos galegos máis comúns
### Ligazóns externas 
* Guía de nomes galegos. Nomes femininos Real Academia Galega
II-divisioona

A **II-divisioona** (ás veces tamén chamada **Rautaliiga**, ou *Liga de ferro* en galego) é a cuarta categoría do hóckey sobre xeo masculino de Finlandia. A liga está dividida xeograficamente en seis grupos. En 2008 decidiuse por primeira vez o equipo campión da II-divisioona, os Lohjan Ankat, que ascenderon á Suomi-sarja.

Entre 1975 e 1999, antes da creación da Suomi-sarja, a II-divisioona era a terceira categoría do hóckey sobre xeo masculino finlandés.

## Organización da liga 
A liga xógase en seis grupos organizados por rexións:

1. Etelä (Sur)
2. Häme (Tavastia)
3. Pohjanmaa (Ostrobotnia)
4. Savo-Karjala (Savonia-Carelia)
5. Pohjois-Suomi (Norte de Finlandia)
6. Länsirannikko (Costa occidental)

Os gañadoes dos grupos que mostraran o seu interese en ascender xogan a fase de promoción á Suomi-sarja.

## Equipos 2024-25 
### Grupo 1: Etelä 
### Grupo 2: Häme 
### Grupo 3: Pohjanmaa 
### Grupo 4: Savo-Karjala 
### Grupo 5: Pohjois-Suomi 
### Grupo 6: Länsirannikko 
## Notas 
## Véxase tamén 
### Ligazóns externas 
* Sitio web da Federación Finlandesa de Hóckey sobre Xeo
Consecuente

Un **consecuente** é a segunda metade dunha proposición hipotética. Na forma estándar de tal proposición, é a parte que segue a palabra "entón" (ou daquela, logo). Nunha implicación, se *P* implica *Q*, entón *P* chámase antecedente e *Q* **consecuente**. Nalgúns contextos, o consecuente chámase ***apódose***.

Exemplos:

* Se P, entón Q.

Q é o conxecuente desta hipotética proposición.

* Se X é un mamífero, daquela X é un animal.

Aquí,"X é un animal" é o consecuente.

* Se os ordenadores poden pensar, logo están vivos.

"Están vivos" é o consecuente.

O consecuente nunha proposición hipotética non é necesariamente unha consecuencia do antecedente.

* Se os monos son morados, os peixes falan klingon.

"Os peixes falan klingon" é o consecuente aquí, mais intuitivamente non é unha consecuencia (nin ten nada que ver con) da afirmación feita no antecedente de que "os monos son morados.

## Notas 
## Véxase tamén 
### Bibliografía 
### Outros artigos 
* Consecuencia lóxica.
* Necesario e suficiente
Antecedente (lóxica)

Un **antecedente** é a primeira metade dunha proposición hipotética, sempre que a cláusula "se" precede á cláusula "entón" (ou daquela, logo). Nalgúns contextos úsase **prótase**.

## Estrutura lóxica 
* Se P, entón Q.

Esta é unha formulación non lóxica dunha proposición hipotética. Neste caso, o antecedente é **P** e o consecuente **Q.** Nunha implicación, se \phi implica \psi entón \phi chámase antecedente e \psi chámase consecuente.

## Exemplos 
* *Se X é un home, entón X é mortal*.

"X é un home" é o antecedente desta proposición.

* *Se os homes andasen na lúa, daquela eu son o rei de Francia*.

Aquí, "os homes andasen na Lúa" é o antecedente.

## Notas 
## Véxase tamén 
### Bibliografía 
### Outros artigos 
* Consecuencia lóxica.
* Condicional material
One Life (filme de 2023)

***One Life*** é un filme de 2023 dirixido por James Hawes. Baséase na historia real do humanitario británico Nicholas Winton. O papel de Winton é interpretado por Anthony Hopkins como a súa versión de 79 anos que lembra o pasado, e por Johnny Flynn como a súa versión de 29 anos que consegue rescatar 669 nenos (a maioría deles xudeus) de Checoslovaquia entre 1938-39, xusto antes do comezo da segunda guerra mundial. Helena Bonham Carter, Lena Olin, Romola Garai, Alex Sharp e Jonathan Pryce compoñen o resto do elenco.

## Personaxes 
* Anthony Hopkins e Johnny Flynn como Nicholas Winton
* Helena Bonham Carter como Babi Winton
* Lena Olin como Grete Winton
* Jonathan Pryce como Martin Blake
** Ziggy Heath como Martin Blake de mozo
* Romola Garai como Doreen Warriner
* Alex Sharp como Trevor Chadwick
* Samantha Spiro como Esther Rantzen
* Juliana Moska como Hana Hejdukova
* Ella Novakova como Lenka
* Samuel Finzi como Rabbi Hertz
* Henrietta Garden como Vera Gissing
** Frantiska Polakova como Vera Diamontova de moza
* Alzbeta Cerna como Eva Diamontova
* Jolana Jirotkova como nena gap-toothed
* Anna Darvas como Lady Milena Grenfell-Baines
* Marthe Keller como Elisabeth Maxwell
* Michael Gould como Leadbetter
* Adrian Rawlins como Geoff
* Antonie Formanová como Marta
* Tom Glenister como William Hughes, Baron Hughes

## Notas
Cap'n Jazz

'''Cap'n Jazz** (ás veces estilizado como **caP'n Jazz''') é unha banda estadounidense de emo procedente de Buffalo Grove, Illinois.

## Historia 
Os irmáns Tim Kinsella e Mike Kinsella formaron a banda Toe Jam con Victor Villarreal e Sam Zurick en 1989, antes de cambiar finalmente o seu nome a Cap'n Jazz. A partir da influencia de bandas como Gauge e Fugazi, Cap'n Jazz gravou varios sinxelos para selos independentes a principios dos 90, ademais de contribuír a varios recompilatorios.

En 1995 a banda publicou o seu único álbum de estudio, ''Burritos, Inspiration Point, Fork Balloon Sports, Cards in the Spokes, Automatic Biographies, Kites, Kung Fu, Trophies, Banana Peels We've Slipped On and Egg Shells We've Tippy Toed Over*, a través do selo Man with Gun Records. O álbum tamén é coñecido por *Shmap'n Shmazz'', impreso enriba no lanzamento en CD.

A banda separouse en xullo de 1995, pouco despois do lanzamento do álbum, na noite dun concerto no Das Yutes a Go-Go de Little Rock. En 1998 o selo Jade Tree montou un dobre disco retrospectivo de Cap'n Jazz titulado *Analphabetapolothology*, que compila todos os traballos gravados do grupo (agás "Naive", a súa canción no *Achtung Chicago! Zwei*): os seus primeiros sinxelos, material de lanzamentos compartidos, temas en recompilatorios, demos inéditas, descartes, e varias cancións do seu concerto de despedida en Chicago.

### Post-ruptura e reunión 
Cap'n Jazz reuniuse no Empty Bottle de Chicago o 22 de xaneiro de 2010 como parte do programa de variedades ''Don't Mind Control* de Joan of Arc. Despois de realizar un concerto breve e improvisado en Chicago, a banda tocou o seu primeiro concerto oficial reunida no festival anual de Forecastle en Louisville o 10 de xullo dese mesmo ano, e tocou en Chicago unha semana máis tarde no Bottom Lounge, promovendo a reedición en vinilo de *Analphabetapolothology'' por Jade Tree Records, onde tiveron un grande éxito. Debido a que as entrada do concerto esgotáronse nunhas 48 horas, engadiuse unha segunda actuación na noite seguinte. Máis tarde, anunciouse que tamén tocarían concertos de reunión nos Estados Unidos durante o verán e o outono de 2010.

Máis recentemente, Cap'n Jazz incluíuse na programación do FYF Fest de 2017 no Exposition Park dos Ánxeles. Este foi o primeiro concerto da banda dende 2010. A aparición no FYF foi seguida de concertos en San Francisco, Chicago, Nova York e Londres, incluíndo unha aparición no Riot Fest 2017 en Chicago.

A banda tocou o seu primeiro concerto desde 2017 no Empty Bottle de Chicago o domingo 6 de outubro de 2024. A banda tamén se reuniu para o Best Friends Forever Fest en Las Vegas, Nevada, o 11 de outubro dese ano.

## Discografía 
### Álbums 
## Notas
The Decemberists

**The Decemberists** é unha banda estadounidense de indie rock procedente de Portland, Oregon, a formada no ano 2000. O grupo está composto por Colin Meloy (voz principal e guitarra), Chris Funk (guitarra, multiinstrumentista), Jenny Conlee (piano, teclados, acordeón e coros), Nate Query (baixo), e John Moen (batería).

En 2024 o grupo levaba publicados nove álbums de estudio, centrándose as súas letras en en incidentes históricos e folclore. A participación do público e unha parte das súas actuacións ao vivo, normalmente durante os bises. A banda pon en escena caprichosas recreacións de batallas marítimas e outros eventos centenarios, normalmente de interese rexional, ou interpreta cancións con membros do público.

En 2011, o tema "Down by the Water" do seu álbum *The King Is Dead* foi nomeado á mellor canción de rock na 54ª edición dos premios Grammy.

## Discografía 
### Álbums 
## Notas 
## Véxase tamén 
### Ligazóns externas 
* Páxina da banda
Wonderful Wonderful

***Wonderful Wonderful*** é o quinto álbum de estudio da banda estadounidense de rock alternativo The Killers, publicado o 22 de setembro de 2017 a través do selo Island Records. Foi o seu primeiro disco de estudio en cinco anos, dende o *Battle Born* (2012), o seu quinto álbum de estudio consecutivo en chegar ao número 1 da lista de álbums do Reino Unido. Tamén é o seu primeiro traballo en chegar ao número 1 da *Billboard 200* estadounidense, vendendo o equivalente a 118 000 unidades na súa primeira semana. *Wonderful Wonderful* é o álbum máis recente de The Killers que inclúe a formación principal da banda, co guitarrista principal Dave Keuning e o baixista Mark Stoermer ausentes en *Imploding the Mirage* (2020) e *Pressure Machine* (2021), respectivamente.

## Listaxe de cancións 
Todos os temas producidos por Jacknife Lee, agás onde se indique.

## Notas
Claire Keegan

**Claire Keegan**, nada en Wicklow en  1968, é unha escritora irlandesa. Recoñecida internacionalmente polos seus contos,  publicados en revistas como *The New Yorker*, *Granta* e *The Paris Review*.  Recibiu diversos premios literarios.

## Obra 
* 2024: *Pequenas cousas como estas* (*Small Things like These*) tradución ao galego de Isaac Xubín, Editorial Rodolfo e Priscilla. 

## Notas
Razorlight

**Razorlight** é unha banda inglesa de indie rock formada en Londres en 2002 polo vocalista e guitarrista Johnny Borrell. Ademais de Borrell, a actual formación está composta polos membros fundadores Björn Ågren (guitarra) e Carl Delemo (baixo), así como o batería Andy Burrows. Esta formación é unha reunión dos membros que gravaron o segundo e o terceiro álbum do grupo.

A banda pasou por varios cambios de formación, sendo Borrell o único membro permanente. Lanzaron tres álbums de estudio antes de separarse en 2014. O grupo reformouse en 2017 e lanzou o álbum *Olympus Sleeping* en 2018.

Razorlight é sobre todo coñecida polos sinxelos "Golden Touch", "Somewhere Else", "In The Morning" e "America", o último dos cales foi un número 1 na lista de sinxelos do Reino Unido en 2006.

## Discografía 
### Álbums 
## Notas 
## Véxase tamén 
### Ligazóns externas 
* Páxina da banda
Primo (grafiteiro)

**Primo**, nos inicios **Primobanksy** ou **Primo Banksy**, é o pseudónimo dun grafiteiro galego nado en Lugo.

## Traxectoria 
Os seus traballos xeraron repercusión en Lugo e colleron sona, algúns consérvanse e outros desapareceron. Padrón e tamén fóra de Galicia, como en Madrid, Xixón, Salamanca, Valencia, incluso en cidades doutros países como Roma. que foi centro de reclusión tralo Golpe de Estado do 18 de xullo de 1936, pola súa carga simbólica.

A Biblioteca Pública Municipal de Ponferrada escolleu a Primobanksy para facer unha exposición, poñendo en valor a súa obra e reflexións sociais e morais, destacando as alusións literarias que posúen algúns dos seus graffitis.

## Galería de imaxes 
## Notas 
### Referencias 
## Véxase tamén
The 1975

**The 1975** é unha banda inglesa de pop rock formada en Wilmslow, Cheshire en 2002. O grupo está composto por Matty Healy (voces principais, guitarra e principal compositor), Adam Hann (guitarra solista), Ross MacDonald (baixo), e George Daniel (batería, principal produtor). O nome da banda inspirouse nunha páxina de garabatos atopada na copia usada de Healy da novela *On the Road* de Jack Kerouac que levaba a data do "1 de xuño de 1975".

## Discografía 
### Álbums 
## Notas 
## Véxase tamén 
### Ligazóns externas 
* Páxina da banda
Turn Blue

***Turn Blue*** é o oitavo álbum de estudio da banda estadounidense de rock The Black Keys, publicado o 12 de maio de 2014 a través do selo Nonesuch Records. O disco foi co-producido por Danger Mouse e o grupo, sendo a súa cuarta colaboración co produtor. Para *Turn Blue*, Danger Mouse retomou o seu papel no seu disco anterior, *El Camino*, como compañeiro de composición de cancións xunto ao guitarrista Dan Auerbach e ao batería Patrick Carney.

The Black Keys gravaron a meirande parte de *Turn Blue* no estudio Sunset Sound de Hollywood entre xullo e agosto de 2013, con gravacións adicionais no Key Club de Benton Harbor, Míchigan, e no Sound Studio de Auerbach en Nashville, Tennessee, a principios de 2014. As sesións coincidiron co divorcio de Auerbach, o que inspirou gran parte das letras do disco. O material resultante era máis melancólico e lento que as canción animadas e pegadizas de *El Camino*. O álbum mostra influencias do rock psicodélico e do soul, á vez que inclúe o son habitual de blues e garage rock da banda. Ademais de representar o ton melancólico do disco, o título foi seleccionado como unha homenaxe á frase "turn blue" utilizado polo presentador de terror dos anos 60 Ghoulardi.

A banda anunciou o álbum e marzo de  a través dun chío do boxeador xubilado Mike Tyson e dunha serie de crípticos vídeos de YouTube cun hipnotizador. A canción "Fever" foi lanzada como sinxelo principal en marzo, e entrou nas listas en varios países. Lanzáronse catro sinxelos adicionais, incluído "Gotta Get Away", que foi un éxito nas radios de rock en América do Norte. *Turn Blue* recibiu recensións favorables dos críticos, moitos dos cales comentaron a crecente influencia de Danger Mouse na banda. O álbum estreouse no número un nos Estados Unidos, Australia e o Canadá, converténdose no primeiro disco do grupo en encabezar as listas neses países. En maio de 2014, emprenderon unha xira mundial de promoción. Na 57ª edición dos premios Grammy, *Turn Blue* foi nomeado ao mellor álbum de rock, mentres que "Fever" recibiu nomeamentos á mellor interpretación de rock e á mellor canción de rock.

## Listaxe de cancións 
## Notas
Twilight as Played by The Twilight Singers

***Twilight as Played by The Twilight Singers*** é o primeiro álbum de estudio da banda estadounidense de indie rock The Twilight Singers, publicado o  a través do selo Sony Music Entertainment.

## Listaxe de cancións 
## Notas
The Myth of the Happily Ever After

***The Myth of the Happily Ever After*** é o noveno álbum de estudio da banda escocesa de rock alternativo Biffy Clyro, publicado o 22 de outubro de 2021 a través dos selos 14th Floor Records e Warner Records. Dise que é o "álbum irmán" do seu álbum *A Celebration of Endings* de 2020. O disco entrou na lista de álbums do Reino Unido no número 4.

## Listaxe de cancións 
## Notas
Silvia (nome)

**Silvia** é un nome propio feminino galego. Esta forma escrita é común co alemán, co aragonés, co castelán, co inglés e co italiano. A súa orixe é o latín *Silvius*, derivado de silva 'selva', sinónimo de Silvestre 'do bosque, boscoso'.

## Historia do nome 
Santa Silvia é a patroa de Palermo, en Sicilia, e foi a nai do papa Gregorio I.

## Silvia noutras linguas 
* Alemán: Silvia
* Aragonés: Silvia
* Castelán: Silvia
* Catalán: Sílvia
* Éuscaro: Silbe / Silbia
* Francés: Sylvie
* Inglés: Sylvia / Silvia
* Italiano: Silvia
* Portugués: Sílvia

## Notas 
## Véxase tamén 
### Outros artigos 
* Lista de nomes femininos en galego
* Lista de nomes femininos galegos máis comúns
### Ligazóns externas 
* Guía de nomes galegos. Nomes femininos Real Academia Galega
The Last Temptation of Reid

***The Last Temptation of Reid*** é o primeiro álbum de estudio da banda estadounidense de hardcore punk Lard, publicado en setembro de 1990 a través do selo Alternative Tentacles.

O álbum inclúe unha versión de "They're Coming To Take Me Away, Ha-Haaa!", interpretada orixinalmente por Napoleon XIV, coa adición dunha parte de guitarra e unha estrofa extra (composta por Jello Biafra) á estrutura orixinal. O álbum tamén inclúe o tema "Forkboy" que foi usado na banda sonora do filme *Asasinos natos* e versionado por Flotsam and Jetsam (no seu álbum *High*) e a banda de rock industrialBlack Light Burns.

A versión en vinilo do álbum non inclúe o tema "I Am Your Clock", que no seu lugar foi editada nun sinxelo de 12" por separado.

O título do álbum é unha referencia á película de Martin Scorsese *The Last Temptation of Christ*. No libreto incluíuse un póster do filme co nome "Reid" pegado sobre o "Christ" do título. "Reid" refírese a Reid Hyams, quen gravou o primeiro EP do grupo, *The Power of Lard*, e era copropietario do estudio Chicago Trax. Pode verse unha foto de Hyams na contraportada da edición en vinilo e no libreto do CD. 

## Listaxe de cancións 
## Notas
Reformation Post TLC

***Reformation Post TLC*** é o vixésimo quinto álbum de estudio da banda inglesa de post-punk The Fall, publicado no Reino Unido o 12 de febreiro de 2007 a través do selo Slogan.

O álbum conta con Mark E Smith e a súa muller, Elena, ao lado dos recentemente chegados Tim Presley e Rob Barbato (de Darker My Love), Orpheo McCord (de The Hill) e Dave Spurr (de Motherjohn). Presley, Barbato e McCord, todos estadounidenses, uníronse á banda como substitutos de emerxencia de Ben Pritchard, Spencer Birtwistle e Steve Trafford, que deixaran o grupo durante unha xira estadounidense en abril de 2006. Na súa autobiografía de 2008, Smith eloxiou aos estadounidenses por revitalizar The Fall, debido á súa apertura ás novas ideas e ao non estar demasiado impresionados polas bandas influentes do Reino Unido (como Oasis e The Stone Roses) que conformaran unha xeración de mozos músicos ingleses.

Smith dixo nunha entrevista coa revista *Q* que o "post-TLC" refírese á banda despois de que os "traidores, mentireiros e fillos de puta..." marchasen.

## Listaxe de cancións 
## Notas
Women in Music Pt. III

***Women in Music Pt. III*** é o terceiro álbum de estudio da banda estadounidense de pop rock Haim, publicado o 26 de xuño de 2020 a través do selo Columbia Records. Orixinalmente o disco estaba planeado para editarse o 24 de abril pero foi adiado por mor da pandemia de COVID-19  e "a natureza cambiante das políticas de viaxes e as corentenas en todo o mundo". O lanzamento do álbum foi posteriormente movido ao 26 de xuño. Foi producido por Danielle Haim, Rostam Batmanglij e Ariel Rechtshaid, e foi precedido polos sinxelos "Summer Girl", "Now I'm in It" e "Hallelujah". A canción "The Steps" lanzouse xunto coa reserva do álbum.

## Listaxe de cancións 
Todos os temas producidos por Danielle Haim, Rostam Batmanglij e Ariel Rechtshaid, agás onde se indique.

## Notas
Juan Martínez Vila

**Juan Martínez Vila**, coñecido como **Gallego**, nado en Redondela en 1907, foi un político comunista e guerrilleiro antifranquista galego.

## Traxectoria 
Veciño de Vilar de Infesta. Emigrou a Arxentina a finais de 1923 e retornou cinco anos despois para facer o servizo militar en Ferrol. En agosto de 1931 foi elixido presidente da acabada de constituír sociedade agraria La Ideal de Vilar de Infesta. En 1933 a Federación Agraria de Redondela proclamouno candidato á alcaldía para as eleccións municipais parciais de abril de 1933, foi elixido concelleiro, sendo o candidato máis votado presidiu a sesión de constitución do concello o 10 de maio e foi nomeado segundo tenente alcalde nunha corporación corporación presidida por Serafín Dacosta Pazo. Designado pola Federación Agraria de Redondela, foi proclamado candidato comunistas ás eleccións xerais de 1933. Foi destituído polo gobernador civil en outubro de 1934 e reposto no cargo logo do triunfo da Fronte Popular en febreiro de 1936.

Co golpe de Estado do 18 de xullo de 1936 fuxiu e despois agochouse na súa propia casa. O xuíz militar de Vigo reclamouno mediante requisitoria o 22 de outubro. Abríronlle expediente de responsabilidades políticas en xullo de 1937 con Benigno Puche Castro. En 1939 acolleuse ao bando do gobernador civil Manuel Gómez Cantos para que se presentaran ás autoridades os fuxidos sen delitos de sangue. Foi detido pola Garda Civil de Redondela e trasladado á prisión de Vigo, onde foi xulgado e condenado a 12 anos de prisión. Cumpriu condena nas prisións de Pontevedra, Santiago de Compostela e novamente a Prisión do Partido de Vigo, da que saíu en liberdade condicional en xuño de 1943.

Desterrado a Sevilla, traballou como enfermeiro no asilo provincial dende xuño de 1943. Membro da célula comunista de Sevilla, en 1946 foi o encargado de imprimir na multicopista do seu domicilio exemplares de *Mundo Obrero*, que despois recollían os camaradas no asilo. No outono de 1946 a policía desmantelou o PCE de Sevilla e detivo a Juan Martínez, Filiberto Cardador García "Félix", José Expósito Expósito, Manuel López Reyes "Fernando", Casimiro Pousa Álvarez, Juan Posito Ramos, Carmen Navarro del Saz, Florencio Chacarte Echevarría e as irmás Francisca e Pilar Luque Luque. Foron xulgados en consello de guerra en Sevilla o 20 de xuño de 1947. Juan Martínez foi condenado a 12 anos de prisión xunto con Carmen Navarro e Pilar Luque, mentres que os demais acusados recibiron penas que oscilaban entre os 20 anos e os 6 meses de prisión. Cumpriu condena na Prisión de Burgos e na Colonia Penitenciaria del Dueso, da que saíu en liberdade condicional en abril de 1955. Volveu a Vigo e traballou un tempo como conserxe no Hotel Estación. Emigrou a Arxentina en agosto de 1957. Visitou varias veces Redondela, a última en 1992.

## Vida persoal 
Casou con Dora Arhancet.
## Notas 
## Véxase tamén 
### Bibliografía 
* 1946. La caida de Felix Cardador y la emisora del partido comunista en Sevilla
### Ligazóns externas 
* Expediente de poxa de bens mobles e enxoval incautados a Juan Martínez Vila por sucesos revolucionarios (1937-1938)
Falso (lóxica)

En lóxica, **falso**  é o estado de posuír un valor de verdade negativo e tamén é unha conectiva lóxica nular. Nun sistema de funcións de verdade de lóxica proposicional, é un dos dous valores de verdade postulados, xunto coa súa negación, a verdade.  As notacións habituais do falso son: a inicial maiúscula **F**, o número 0 (especialmente en lóxica booleana e informática), O (en notación de prefixo, O *pq* ) e o símbolo \bot.

## En lóxica clásica e lóxica booleana 
Na lóxica booleana, cada variábel indica un valor de verdade que pode ser verdadeiro (1) ou falso (0).

Na táboa de verdade o valor de saída é sempre falso, porque este operador ten cero operandos e, polo tanto, non ten valores de entrada.

Nun cálculo proposicional clásico, a cada proposición asígnase un valor de verdade verdadeiro ou falso. Algúns sistemas de lóxica clásica inclúen símbolos dedicados para falso (F, 0 ou \bot ), mentres que outros danse en fórmulas como  e  .

Tanto na lóxica booleana como na lóxica clásica, o verdadeiro e o falso son opostos en relación á negación; a negación de falso dá verdadeiro e a negación de verdadeiro dá falso.

## Falso, negación e contradición 
Na maioría dos sistemas lóxicos, a negación, o condicional material e o falso están relacionados do seguinte xeito:

: 

De feito, esta é a definición de negación nalgúns sistemas, como a lóxica intuicionista, e pódese probar en cálculos proposicionais onde a negación é unha conectiva fundamental. Como  adoita ser un teorema ou axioma, a consecuencia é que a negación de falso () é verdadeira.

Unha contradición é a situación que xorde cando se demostra que un enunciado que se supón verdadeiro implica falso (é dicir, ). Usando a equivalencia anterior, o feito de que φ é unha contradición pódese derivar, por exemplo, de  . Unha afirmación que implica falso ás veces chámase contradición, e ás veces non se distinguen contradicións e falso, especialmente en linguaxe común, mais falso é unha proposición específica.

Os sistemas lóxicos poden conter ou non o principio de explosión (*ex falso quodlibet* en latín),  para todos os . Por ese principio, as contradicións e o falso son equivalentes, xa que cada unha implica a outra.

## Consistencia 
Unha teoría formal que utiliza a conectiva "\bot" defínese como consistente se e só se o falso non está entre os seus teoremas. En ausencia de constantes proposicionais, pódense usar algúns substitutos (como os descritos anteriormente) para definir a consistencia.

## Notas 
## Véxase tamén 
### Outros artigos 
* Contradición  
* Verdade lóxica  
* Tautoloxía (lóxica) 
* Táboa de verdade
The Wrens

**The Wrens** foi unha banda estadounidense de indie rock procedente de Nova Jersey. O grupo estaba composto por Charles Bissell (guitarra/voces), brothers Greg Whelan (guitarra/voces), Kevin Whelan (baixo/voces), e Jerry MacDonald (batería). A banda publicou tres álbums de estudio, e un cuarto foi gravado e masterizado para ser lanzado en 2013, pero foi despois retirado. Despois de reelaborar as súas achegas, Bissell dixo que o novo álbum aparecería en 2021, pero a banda separouse pouco despois tras desacordos sobre cuestións económicas.

## Discografía 
### Álbums 
## Notas 
## Véxase tamén 
### Ligazóns externas 
* Páxina da banda
Torre CN

A **Torre CN** (en , en ) é unha torre de observación e comunicacións de 553,3 m de altura en Toronto, no Canadá. Rematada en 1976, está situada no centro de Toronto e construíuse no antigo Railway Lands. O seu nome "CN" referíase a Canadian National, a compañía ferroviaria que construíu a torre. Tras a decisión do ferrocarril de non investir os activos ferroviarios de mercadorías non básicos antes da privatización da compañía en 1995, transferiu a torre á Canada Lands Company, unha corporación da coroa federal responsable da carteira inmobiliaria do goberno.

A Torre CN mantivo o récord da estrutura independente máis alta do mundo durante 32 anos, desde 1975 ata 2007, cando foi superada polo Burj Khalifa, e foi a torre máis alta do mundo ata 2009, cando foi superada pola Torre de Cantón. Actualmente é a décima estrutura independente máis alta do mundo e segue sendo a estrutura independente máis alta en terra do hemisferio occidental. En 1995, a Torre CN foi declarada unha das Sete Marabillas do Mundo modernas pola Sociedade Estadounidense de Enxeñeiros Civís. Tamén pertence á Federación Mundial de Grandes Torres.

É unha icona distintiva do panorama urbano de Toronto e atrae a máis de dous millóns de visitantes internacionais ao ano. Acolle varias plataformas de observación, un restaurante xiratorio a uns 350 metros de altura e un complexo de entretemento.

## Notas 
## Véxase tamén 
### Ligazóns externas 
*Páxina oficial